《泊义兴长桥》
宋代·程俱

侠骨久已朽，南山长于菟。当时老蛟窟，遗种今有无。

我来适秋成，场圃收刈初。年丰似足乐，薄酒傥可酤。

田家复何事，父老仍愁吁。滔滔五浊海，所向谁当娱。

长年得强健，且食清溪鱼。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。